SCC กำไรไตรมาส 1 ลดกว่า 40% เหลือ 8.8 พันลบ. เหตุต้นทุนวัตถุดิบพุ่ง
SCC รายงานผลการดำเนินงานงวดไตรมาส 1/65 มีกำไรอยู่ที่ 8.8 พันลบ. ลดลง 41% จากปีก่อนมีกำไร 1.5 พันลบ. หลังต้นทุนวัตถุดิบของธุรกิจเคมิคอลส์ปรับตัวสูงขึ้น
SCC รายงานผลการดำเนินงานงวดไตรมาส 1/65 มีกำไรอยู่ที่ 8.8 พันลบ. ลดลง 41% จากปีก่อนมีกำไร 1.5 พันลบ. หลังต้นทุนวัตถุดิบของธุรกิจเคมิคอลส์ปรับตัวสูงขึ้น
27 เม.ย. 2565

บริษัท ปูนซิเมนต์ไทย จำกัด(มหาชน) หรือ SCC รายงานผลประกอบการงวดไตรมาส 1/2565 มีกำไรสุทธิ ดังนี้

โดยในไตรมาสที่ 1 ปี 2565 เอสซีจีมีรายได้จากการขายเท่ากับ 152,494 ล้านบาท เพิ่มขึ้น 7% เมื่อเทียบกับไตรมาสก่อน จากยอดขายที่สูงขึ้นของทุกกลุ่มธุรกิจ EBITDA เท่ากับ 17,622 ล้านบาท ลดลง 18% เมื่อเทียบกับไตรมาสก่อน เนื่องจากไตรมาสก่อนเป็น ช่วงที่มีรายได้เงินปันผลรับ
ประกอบกับในไตรมาสที่ 1 ปี 2565 ผลการดำเนินงานของ ธุรกิจเคมิคอลส์ลดลง แม้ว่าธุรกิจซีเมนต์และผลิตภัณฑ์ก่อสร้าง และธุรกิจแพคเกจจิ้ง (ไม่รวมรายการปรับปรุงประมาณการเงินค่าหุ้นที่คาดว่าจะต้องจ่าย หรือ Earn-Out ใน ไตรมาสที่ 4 ปี 2564) มีผลการดำเนินงานที่ดีขึ้น
ด้านกำไรสำหรับงวดเท่ากับ 8,844 ล้านบาท เพิ่มขึ้น 6% จากไตรมาสก่อน ส่วนใหญ่จากผลการดำเนินงานที่ดีขึ้นของธุรกิจ ซีเมนต์และผลิตภัณฑ์ก่อสร้าง และส่วนแบ่งกำไรจากบริษัทร่วมของธุรกิจอื่น (ธุรกิจเครื่องจักรกลการเกษตร) เมื่อเทียบกับช่วงเดียวกันของปีก่อน เอสซีจีมีรายได้จากการขายเพิ่มขึ้น 25% จาก ยอดขายที่เพิ่มขึ้นของทุกกลุ่มธุรกิจ สาเหตุหลักจากราคาผลิตภัณฑ์ที่ปรับตัวสูงขึ้นตามราคาตลาด
ขณะที่ EBITDA ลดลง 26% จากช่วงเดียวกันของปีก่อน และกำไรสำหรับงวดลดลง 41% เมื่อเทียบกับช่วงเดียวกันของปีก่อน สาเหตุหลักจากต้นทุนวัตถุดิบของธุรกิจเคมิคอลส์ปรับตัวสูงขึ้นในไตรมาสที่ 1 ปี 2565
ประกอบกับในช่วงเดียวกันของปีก่อนมีวิกฤตฤดูหนาวที่รุนแรงในสหรัฐอเมริกาส่งผลให้อุปทานมีอยู่อย่างจำกัด ทำให้อุตสาหกรรมปิโตรเคมีมีผลประกอบการที่ดีกว่าปกติ
ส่วนธุรกิจแพคเกจจิ้งมีรายได้จากการขายในไตรมาสที่ 1 ปี 2565 เท่ากับ 36,634 ล้านบาท เพิ่มขึ้น 34% จากช่วงเดียวกันของปีก่อน EBITDA เท่ากับ 4,890 ล้านบาท ลดลง 7% เมื่อเทียบกับช่วงเดียวกันของปีก่อน และมีกำไรสำหรับงวดเท่ากับ 1,658 ล้านบาท ลดลง 22% จากช่วงเดียวกันของปีก่อน
ทั้งนี้ ไตรมาสที่ 1 ปี 2565 เอสซีจีมีส่วนแบ่งกำไรจากบริษัทร่วม 3,419 ล้านบาท เพิ่มขึ้น 1,171 ล้านบาท หรือ 52% เมื่อเทียบกับไตรมาสก่อน โดยส่วนแบ่งกำไรจากบริษัทร่วมในธุรกิจเคมิคอลส์คิดเป็น 46% ของทั้งหมด หรือ 1,557 ล้านบาท ลดลง 158 ล้านบาท จากไตรมาสก่อน
ขณะที่มีส่วนแบ่งกำไรจากบริษัทร่วมในธุรกิจอื่นคิดเป็น 54% ของทั้งหมด หรือ 1,862 ล้านบาท เพิ่มขึ้น 1,329 ล้านบาท จากไตรมาสก่อน เอสซีจีมีเงินปันผลรับในไตรมาสที่ 1 ปี 2565 เท่ากับ 1,296 ล้านบาท เพิ่มขึ้น 985 ล้านบาท จากช่วงเดียวกันของปีก่อน มาจากเงินปันผลรับจากบริษัทร่วม (เอสซีจีถือหุ้น 20-50%) เท่ากับ 1,250 ล้านบาท และจากบริษัทอื่น (เอสซีจีถือหุ้นต่ำกว่า 20%) เท่ากับ 46 ล้านบาท